**GRAAFF-REINET DISTRIK**

**GRAAD 12: AFRIKAANS HUISTAAL**

**VRAESTEL 2**

**TYD 2½ UUR TOTAAL: 80**

**INSTRUKSIES EN INLIGTING**

|  |  |
| --- | --- |
| 1. | Lees die volgende instruksies/opdragte noukeurig deur voordat jy die vraestel  beantwoord. |
|  |  |
| 2. | Moenie probeer om die hele vraestel deur te lees nie. Raadpleeg die inhoudsopgawe op die volgende bladsy en merk die vraagnommers van die letterkundetekste wat jy in die klas behandel het. Lees daarna die vrae oor die tekste wat jy gedoen het en kies die tipe vraag wat jy wil doen. Neem die voorskrifte by elke vraag in ag. |
|  |  |
| 3. | Die vraestel bestaan uit DRIE afdelings:  AFDELING A: POëSIE - (30)  AFDELING B: ROMAN - (25)  AFDELING C: DRAMA - (25) |
|  |  |
| 4. | Beantwoord VYF VRAE in totaal: 3 uit AFDELING A,  1 uit AFDELING B en  1 uit AFDELING C.  Gebruik die kontrolelys om jou met jou keuses te help. |
|  |  |
| 5. | Volg die opdragte aan die begin van elke afdeling noukeurig. |
|  |  |
| 6. | Skryf elke keer die nommer van die vraag en elke onderafdeling net  soos op die vraestel aangedui. |
|  |  |
| 7. | Laat ŉ reël oop tussen onderafdelings. |
|  |  |
| 8. | Skryf netjies en leesbaar. |
|  |  |
| 9. | Voorgestelde tydsindeling: |
|  |  |
|  | AFDELING A: ongeveer 40 minute  AFDELING B: ongeveer 55 minute  AFDELING C: ongeveer 55 minute |

|  |  |  |  |
| --- | --- | --- | --- |
|  | **VRAAG 1** | |  |
|  |  | |  |
|  | **Staat -** *Niel van Tonder*   1. jare nou al 2. sit roerloos wit 3. ‘n krap in die gaterige wal 4. roer ‘n steeltjiesoog 5. met tye 6. waaksaam omhoog 7. niemand sal ooit 8. met sekerheid kan sê 9. of die droë dood ook in hom lê 10. maar wanneer en hoé 11. het die swart mierbataljon 12. dié parate pantser binnegekom? Uit: *As hy weer kom,* **1975** | |  |
| 1.1 | As ‘n mens in ag neem dat hierdie gedig in 1975 geskryf is toe die Apartheidsbestel ‘n hoogtepunt in Suid-Afrika bereik het, watter van die volgende betekenisse van die woord *staat* pas dan die beste?  A toestand, stand van sake, gesteldheid  B landsregering of owerheid | | 1 |
|  |  | |  |
| 1.2. | Die digter maak gebruik van *inversie* om twee belangrike woorde/begrippe in die eerste 2 versreëls te beklemtoon | | 2 |
|  |  | |  |
| 1.2.1. | Watter twee woorde word beklemtoon? | | 2 |
| 1.2.2. | Skryf die sin van die eerste 3 versreëls in die *bedrywende vorm*  (Begin met die onderwerp..Die ….) | | 1 |
|  |  | |  |
| 1.3. | In die eerste 2 strofes is die werkwoorde met hulle bywoorde van tyd betekenisvol: *sit.. jare al* en *roer .. met tye.* Beskryf nou in **jou eie woorde** die staat van die staat/ die toestand van die regering | | 2 |
|  |  | |  |
| 1.4. | As die krap ‘n metafoor is vir die Apartheidsregering in 1975, wat verteenwoordig die  *sterk knypers*  en die *steeltjiesoë* van die regering? | | 2 |
|  |  | |  |
| 1.5. | In die Versjoernaal se aantekeninge oor hierdie gedig word gesê dat ‘n mens hierd te doen het met ’n “ politieke profetiese vers”. Neem nou die miere wat die krap binnedring in ag en verduidelik dan wat hierdie gedig in 1975 geprofeteer het wat in die toekoms met die regering in Suid-Afrika gaan gebeur. | | 2 |
|  |  | | **[10]** |
|  | **VRAAG 2** | |  |
|  | **skedels.jpgDie skedel lag al huil die gesig**   1. Eendag sal ek, weet ek, die dood 2. met laggende skedel trotseer. Minstens 3. my sin vir humor behou. Maar 4. of ek soos oorlee mevrou Ples en soos 5. die bloubok van my geboorteland 6. ook ‘n glaskas in ‘n museum sal haal? 7. ‘n Seldsame dier is die mens nou nie juis. 8. Tog, hoe slim tog is ons met ons 9. innerlike uurwerkvernuf, hoe sterk 10. die groot swaaiende hyskraangebare 11. waarmee ons wolkekrabbers reghoekig 12. neerplak in woon-en sakekomplekse. 13. merkwaardig ons grabbelende navorsing 14. dwarsdeur dolomiet om ons arms diep 15. soos skagte te sink en die grys erts 16. te gryp en op te trek, te vergruis en te 17. veredel tot staaf op staaf korfagtig 18. gepakte kluise van belegging. A ja, 19. wonderbaarlik ons vermoë om weggooisand 20. tot vuurstof te verryk wat as ons wou 21. alles onherhaalbaar in allerlaaste oplaaiing 22. woes skoon kan laat ontbrand 23. Ek sê mos die skedel lag 24. al huil die gesig.   Uit: *Van vergetelheid en glans,* 1976 | |  |
|  |  | |  |
| 2.1. | Die gedig kom uit die bundel *Van Vergetelheid en glans.*  Wat in hierdie gedig verwys na verganklikheid of wat *verbygaan* en wat verwys na glans of *spoggerigheid?* | | 2 |
|  |  | |  |
| 2.2 | Wat is **ironies** omtrent die aantal versreëls wat aan strofe 2 en die mens se prestasies afgestaan word en die twee versreëls van die laaste strofe? | | 2 |
|  |  | |  |
| 2.3. | Watter **woord** in strofe twee dui op die mens se gulsigheid om meer en meer te hê? | | 1 |
|  |  | |  |
| 2.4.1 | Die mens se prestasies word in strofe 2 met woorde soos “slim”, en “merkwaardig” beskryf. Sê in **jou eie woorde** watter “prestasie” as “wonderbaarlik” beskryf word. | | 2 |
|  |  | |  |
| 2.4.2. | Waarom is hierdie vermoë in 2.4.1. nie eintlik ‘n prestasie nie? | | 1 |
|  |  | |  |
| 2.5. | Die bloubok het uitgesterf omdat hy baie nuuskierig was en so maklik doodgemaak is. Wat is die ooreenkoms tussen die bok en die mens? | | 1 |
|  |  | |  |
| 2.6. | Wat is die mens se enigste oorwinning volgens die spreker in hierdie gedig? | | 1 |
|  |  | | **[10]** |
|  |  | |  |
|  | **VRAAG 3: KONTEKSTUELE VRAAG** |  | |
|  | Lees die onderstaande gedig en beantwoord dan die vrae wat volg. |  | |
|  | **Kwatryne – Ina Rousseau** |  | |
|  | **10**  1 Agter die skerms, lank reeds gegrimeer  2 aanskou ek die verhoog se glans en kleur  3 en wag dat u my toelaat om oplaas  4 my rol te gaan vertolk, O Regisseur.  **11**  1 As daar applous was vir die laaste maal  2 en U die décor moeg na onder haal,  3 sal U vir ons wat ons kostuums uittrek  4 volgens ons moeite en geduld betaal?  **12**  1 In hierdie klug vergeet soms ’n akteur  2 heel onverwags sy reëls en loer versteur  3 na die coulisses links en regs  4 maar geen souffleur se stem dring tot hom deur.  **13**  1 Ofskoon die saal se ligte nie meer brand  2 vra menigeen aan die verhoog se kant  3 nog steeds: Is ek van hierdie klug die held  4 of teen die agterdoek ’n figurant?  [Uit: *Die verlate tuin*, 1954] |  | |
|  |  |  | |
| 3.1 | Noem die ooreenkoms ten opsigte van die inhoud tussen kwatryn 10, 11, 12 en 13. | (1) | |
|  |  |  | |
| 3.2 | Watter woord in kwatryn 10 dui aan dat die spreker nie deel van die toneel is wat voor hom / haar afspeel nie? | (1) | |
|  |  |  | |
| 3.3 | Waarom is dit korrek om te sê dat die spreker in kwatryn 10 wel ’n speelbeurt gaan kry? | (1) | |
|  |  |  | |
| 3.4 | Wat suggereer die woord “toelaat” in kwatryn 10? | (1) | |
|  |  |  | |
| 3.5 | Noem die beeldspraak wat in kwatryn 11 voorkom. | (1) | |
|  |  |  | |
| 3.6 | Met watter woord uit kwatryn 11 suggereer die spreker ’n voorwaarde | (1) | |
|  |  |  | |
| 3.7 | Herlees kwatryn 12, reël 4. |  | |
|  | Tot watter gevolgtrekking ten opsigte van die lewe kom jy? | (1) | |
|  |  |  | |
| 3.8 | Op watter manier word die kernvraag in kwatryn 13 uitgelig? | (1) | |
|  |  |  | |
| 3.9 | Dink jy die tema van die gedig is aktueel? Motiveer jou antwoord. | (2) | |
|  |  | **[10]** | |
|  | **VRAAG 4: KONTEKSTUELE VRAAG** |  | |
|  | Lees die onderstaande gedig en beantwoord dan die vrae wat volg. |  | |
|  |  |  | |
|  | **Sonsverduistering – PJ Philander**  1 Langsamerhand, geruisloos skuif die vlek  2 van skadu en verklein die sekelboog  3 van son tot dreigend swart die kol daar hoog  4 ’n koue vreemde skemerte laat trek  5 wyd oor die vlakte waarvandaan, swygsaam,  6 ’n vaal streep donkies met die kortste pad  7 oorhaastig stalwaarts swingel nog voordat  8 die skape blêr-blêr na die kraal toe gaan.  9 Oor gans die mensdom hang ’n skaduwee  10 wat alle lig van God en Christus so  11 verduister dat Sy pad onsigbaar is.  12 En ons, aan hierdie duisternis gedwee,  13 het nie ’n skaap se voorgevoel of glo  14 dat ons moet tydig Huiswaarts keer vir rus.  [Uit: *Uurglas,* 1955] |  | |
| 4.1 | Noem die kontras wat in die titel van die gedig opgesluit lê. | (1) | |
|  |  |  | |
| 4.2 | Reël 1 van die gedig het ’n trae gang en ’n somber stemming. Waaraan skryf jy dit toe? | (1) | |
|  |  |  | |
| 4.3 | Die sonsverduistering beïnvloed, volgens reël 1–8, die donkies en skape. |  | |
| 4.3.1 | Haal die woord uit reël 3 én die woord uit reël 4 aan wat die diere se oorhaastige vlug kraal toe die beste motiveer. | (2) | |
| 4.3.2 | Waarom is die woord “swingel” (reël 7) ’n goeie woordkeuse in die konteks van hierdie gedig? | (1) | |
|  |  |  | |
| 4.4 | Watter bydrae lewer die inversie (omgekeerde woordorde) in reël 9 tot die inhoud van dié reël? | (1) | |
|  |  |  | |
| 4.5 | Waarom, na jou mening, verskil die rymskema in die laaste ses reëls van dié in die eerste agt reëls? | (1) | |
|  |  |  | |
| 4.6 | Herlees reël 12. Waarvan beskuldig die spreker die mensdom in hierdie betrokke reël? | (1) | |
| 4.7 | Waarin lê die geslaagdheid al dan nie van hierdie gedig? Motiveer jou antwoord. | (2) | |
|  |  |  | |
|  |  | **[10]** | |

|  |  |  |
| --- | --- | --- |
|  | **VRAAG 5 - ONGESIENE GEDIG - kontekstueel** |  |
|  | ***Gespook -*** *Jelleka Wierenga*  Spoke loop nou  midmiddae in malls  klieng hul blieng en  kliek-klak op mekaar se hakke  van Clicks na Woolworths na  Sportsman’s Warehouse na  Mugg&Bean  has-beens met donkerbrille  teen buisbestraling  en jy hoor hulle  as selfone sinjaal  en kasregisters kerm  Want nog ‘n spesie  is besteel  van tyd  van wyse  van plek  Neon het die nag gesluk  TV die drome  7/24 is die deure oop  om te koop  geselskap en geluk  Nou loop die spoke  maar midmiddae  in malls  Sien jy hulle ook? |  |
| 5.1. | Waarom dra die spoke donkerbrille? | 1 |
|  |  |  |
| 5.2. | Noem drie dinge wat ‘n mens *hoor* in die malls. | 3 |
|  |  |  |
| 5.3. | In die eerste strofe kom **polisindeton** voor. |  |
| 5.3.1. | Haal die voorbeeld aan | 1 |
| 5.3.2. | Wat is die funksie van dié **verstegniese** middel? | 1 |
|  |  |  |
| 5.4. | Tyd, wyse, en plek verwys normaalweg na soorte bywoorde. Sê in jou eie woorde waarvan die mens beroof is deur hierdie lewenswyse. | 2 |
|  |  |  |
| 5.5. | Wat het TV aan die mense gedoen volgens die gedig? | 1 |
|  |  |  |
| 5.6. | Waarna verwys 7/24? | 1 |
|  | **[10]** | |
|  |  |  |
|  | **VRAAG 6 – OPSTELTIPE VRAAG – ONGESIENE GEDIG** |  |
|  | Die moderne mens word voorgestel as **materialisties, verontmenslik, eensaam en kunsmatig** in die gedig *Gespook.* |  |
|  | Skryf ‘n opstel van **150 – 200** woorde waarin jy die gedig as bron gebruik om die stelling te bespreek. |  |
|  |  |  |
|  | **VRAAG 7 -** Kwart-voor-sewe-lelie – Eleanor Baker |  |
|  | **Opsteltipe vraag** |  |
|  | Jy is Iris. Jy is al ‘n tydjie getroud, en bly nog in jou ma-hulle se huis. Hoewel jy nog by dr. Anders se praktyk werk, skryf jy ook stories vir ‘n tydskrif. Die redaksie het ‘n onderhoud met jou gevoer om lesers voor te stel aan die nuwe skryfster. Skryf die onderhoud (400-450 woorde) waarin jy gevra word oor hoe jou lewe verloop het en hoe jy van skooltyd af ontwikkel het en watter rol die stories in jou lewe speel. Jy moet ook in die onderhoud verwys na die invloed wat mense soos Peter, Billy, Bettie, jou ma en die Engel op jou gehad het. **[25]** |  |
|  |  |  |
|  | **VRAAG 8** |  |
|  | Lees die onderstaande uittreksels aandagtig deur en beantwoord dan die vrae wat volg. |  |
|  | **TEKS 1** |  |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26 | Ek het byna die posbus op die hoek naby ons huis omgery,  so ingedagte was ek.  My pa het my leer bestuur. Oorspronklik. Sy bevele het  bestaan uit kortaf: “Nee, só,” of ’n nog korter: “Oppas!” Ná  ek die motor in trurat gesit het sonder om eers die koppelaar  te trap, het hy ’n bestuurskool gebel en vir my ’n afspraak  gemaak.  Ek moes my instrukteur in die middestad ontmoet en toe  ek by hom kom, het hy reeds gaperig in die motor gesit en  wag.  “Kan jy bestuur?” het hy my gevra ná ons gegroet het.  “Nee.”  “Klim in,” het hy beduie. Hy het reeds in die passasiersitplek  gesit, dus het ek geen ander keuse gehad nie, ek moes  agter die stuurwiel inskuif.  “Ek kan nie in die stad ry nie,” het ek gesê. Ma se versko-  ning.  Hy het met groter oorgawe gegaap, ’n koerant oopgeslaan,  sy voete teen die paneelbord vasgeskop en gesê: “Ry.”  Luigat, het ek gedink, en die motor aangeskakel. Dit was  ’n kleinerige motortjie en hy het net drie keer gespring voor  hy teen die geparkeerde motor voor ons uitgeklim het.  Ek het langs die motor in die warm son gestaan en wag vir  die polisieman om klaar te praat en al sy dinge neer te skryf ...  “Sy’t dit ekspris gedoen!” het die instrukteur beduie. Sy  gesig was rooi en opgeblaas. |  |
|  |  |  |
| 8.1 | Waar het Iris haar direk voor hierdie gedeelte bevind en watter besluit het sy daar geneem? | (2) |
| 8.2 | Watter karaktereienskap van Iris kom in die eerste twee reëls van die uittreksel na vore? Gee ’n ander voorbeeld uit die roman waar dieselfde karaktereienskap duidelik blyk. | (2) |
|  |  |  |
| 8.3 | Herlees reël 3–4.  Waarom is dit korrek om te sê dat Pa se woorde op ’n familiekwaal dui? | (1) |
| 8.4 | Watter ooreenkoms is daar tussen die optrede van die instrukteur (reël 18–19) en Iris se huisgesin? | (1) |
|  |  |  |
| 8.5 | Beskryf die soort konflik wat in reël 20–22 voorkom en dui die verdere verloop tot die oplossing daarvan aan. | (3) |
|  |  |  |
| 8.6 | ’n Verteller speel ’n bepaalde rol in ’n roman. |  |
| 8.6.1 | Watter soort verteller tree in hierdie gedeelte op? | (1) |
| 8.6.2 | Is die instrukteur se woorde in reël 25 die waarheid? Motiveer jou antwoord met TWEE redes deur na die verteller te verwys. | (2) |
|  |  |  |
|  | **EN** |  |
|  | **TEKS 2** |  |
| 1  2  3  4  5  6  7  8  9  10  11  12  13  14  15  16  17  18  19  20  21  22 | “Dit moet ’n las wees,” het een man vir my gesê, “om te  kom van jou land.”  Ek het geswyg en klein slukkies wyn gedrink.  “Moenie jou aan hom steur nie,” het iemand sag agter my  gesê. Ek het onthuts omgedraai om te sien wie gepraat het en  in die opgestoomde ruit het ek die vae omlyning van ’n Engel  gesien. Die wyn is in my verkeerde keel in en ek het gestik.  Sou die man al die pad saamgevlieg het of was dit ’n plaaslike  Engel? Ek het my glas neergesit en heeltemal omgedraai. Die  Engel was weg, slegs druppeltjies kondensasie het teen dieruit afgeloop en ’n dralende rookwolk uit iemand se sigaar  het verby my gesig gekrul.  “Verskoon my,” het ek vir die man voor my gesê en opgestaan.  My plan was om in die kombuis te gaan skuil tot ek  gekalmeer het, of alternatiewelik, uitgevind het wat die Engel  se politieke affiliasie is, maar ’n ander jong man, ’n landgenoot  van Claude, het my voorgekeer.  “Is jy ’n model?” het hy gevra.  “Nee. Assistent vir ’n tandarts.”  “As jy wil, sal ek foto’s van jou neem,” het hy aangebied.  “Ek het ’n kamera,” het ek gesê.  Hy het gelag en ek het gevlug ... |  |
| 8.7 | Ruimte speel ’n belangrike rol in ’n roman. |  |
| 8.7.1 | In watter ruimte vind die gebeure in TEKS 2 plaas? | (1) |
| 8.7.2 | Hoekom verskyn die Engel juis in hierdie ruimte (wat jy in VRAAG 8.7.1 geïdentifiseer het) aan Iris? | (1) |
|  |  |  |
| 8.8 | Die woorde in reël 1–2 word in New York bewaarheid. Motiveer dié stelling  met DRIE redes uit die roman. | (3) |
|  |  |  |
| 8.9 | Hoekom is die Engel in hierdie roman geloofwaardig? | (1) |
|  |  |  |
| 8.10 | Watter stemming blyk duidelik in hierdie uittreksel? Motiveer jou antwoord deur ’n frase uit die uittreksel aan te haal. | (2) |
|  |  |  |
| 8.11 | Herlees reël 18. |  |
| 8.11.1 | Watter ander persoon in die roman het ook foto’s van Iris, met die oog op ’n modelkontrak, geneem? | (1) |
| 8.11.2 | Dink jy Iris het ’n wyse besluit met die modelkontrak geneem? Hoe sou jy in ’n soortgelyke situasie optree? Motiveer jou antwoord. | (2) |
|  |  |  |
| 8.12 | Hoe sluit die titel van die roman by reël 18–19 aan? | (2) |
|  |  |  |
|  | **[25]** | |
|  |  |  |
|  | **VRAAG 9 – Map Jacobs – Adam Small** |  |
|  |  |  |
|  | Die drama *Krismis van Map Jacobs* gee ’n blik op die leefwyse van die ontworteldes.  Bespreek hierdie stelling in ’n opstel van 400–450 woorde. Gee in jou opstel aandag  aan:   * Die redes vir die ontworteling van die gemeenskap (2 feite) * Maud en Cavernelis se reaksie op hul lewens as ontworteldes (4 feite) * Die invloed van hierdie omstandighede op La Guma en Blanchie (6 gemotiveerde feite) * ’n Beoordeling van die aktualiteit van die drama (3 gemotiveerde feite) |  |
|  | **[25]** | |

|  |  |  |  |  |
| --- | --- | --- | --- | --- |
|  | **VRAAG 10** | | |  |
|  | Lees die onderstaande teks aandagtig deur en beantwoord dan die vrae wat volg.  **TEKS 1** | | |  |
| 1  2  3  4  5  6  7  8  9  10  11  12  13  14  15  16  17  18  19  20  21 | CYRIL:  MAUD:  CYRIL:  RICHIE: CYRIL:  MAUD:  TOMMY:  MAUD:  CYRIL: | Okay, ons sil vi’ ons behave, antie ... O, sorry. Missies  Cavernelis is mos nie my antie nie! Maar ons sil vi’ ons  behave!  Julle beter! ‘Cause julle groot monde briek die hele  Sondag af, het julle nie eers respect vir die Sondag nie?  Monde? Sê maar bekke, missies Cavernelis! En  Sondag? Missies Cavernelis praat van die Sondag?  En wat van missies Cavernelis se step-daughtertjie  Blanchie miskien? Het sy oek respect vir die Sondag?  En haar daddy? Het hy oek respect vir die Sondag? Nei,  because haar daddy stuur vir haar yt op die lonely hearts  biesagheit, even op die Sondag!  Hê, hie’ kom Tommy ...  Tommy se gat, man, hy cover oek up, net soes al die  anner...  Sukke scum! Sukke scum!  Wat’s ‘it nou weer van Blanchie?  ‘Is dié ontydige ...  ... bekke, missies Cavernelis! En noudat missies  Cavernelis onse bekke al drie keer sleg gesê het, shuddup!  ‘Cause three, says de Bible, is enough! | |  |
| 10.1 | Cyril en Richie hou hulle besig met ’n spel soortgelyk aan vingerbord. | | |  |
| 10.1.1 | Wat word die spel genoem? | | | (1) |
| 10.1.2 | Verduidelik watter simboliese betekenis hierdie spel in die drama verkry. | | | (2) |
|  |  | | |  |
| 10.2 | Waarvan beskuldig Cyril vir Maud eintlik in dié uittreksel? Motiveer jou  antwoord met ’n sin uit reël 1–12. | | | (2) |
|  |  | | |  |
| 10.3 | “... die lonely hearts biesagheit ...” | | |  |
| 10.3.1 | Verduidelik waarna Cyril hier verwys. Sê wat die rede van Cavernelis se betrokkenheid was en hoe hierdie handeling Cyril se houding teenoor die Cavernelis-familie beïnvloed. | | | (3) |
| 10.3.2 | By watter tema van die drama sluit Cavernelis en Blanchie se handeling aan? | | | (1) |
|  |  | | |  |
| 10.4 | Wat verklap Cyril se woorde in reël 14–15 van sy karakter? | | | (1) |
|  |  | | |  |
| 10.5 | Cyril se optrede in dié uittreksel is moreel regverdig.  Stem jy met hierdie stelling saam? Motiveer jou antwoord. | | | (1) |
|  |  | | |  |
| 10.6 | ’n Drama speel in ’n bepaalde ruimte af. | | |  |
| 10.6.1 | In watter ruimte speel hierdie uittreksel af? | | | (1) |
| 10.6.2 | Die ruimte waarin Maud haar bevind, sluit by die tema van die drama aan.  Stem jy met hierdie stelling saam? Motiveer jou antwoord. | | | (1) |
|  |  | | |  |
|  | **EN** | | |  |
| 1  2  3  4  5  6  7  8  9  10  11  12  13  14  15  16  17  18  19  20 | CYRIL:  TOMMY:  CYRIL:  BLANCHIE:  MAP:  BLANCHIE:  MAP:  BLANCHIE: | | Maar ek het dan gedink sy gaat oversea ...  Ek oek ... Anyway ... Maar ’is seker nie onse  biesagheit nie ...  *(lag)*: ’Is soes jy sê, ou Tommy ... So ... hulle siet  mekaar weer, Blanchie, en Map Jacobs die bastard!  *Die lig verander. Doof uit.*  *Doof in: Blanchie en Map. Blanchie totaal verward en huilend.*  *Op ’n afstand van mekaar.*  *(bewend):* Dis ... Johnnie ... dis Daddy! Daddy! Jy  ... kom ... help. Dis Daddy!! Daddy!! Daddy!! *(Sy skreeu.)*  *(staar)*: Blanchie ...  Johnnie! Dis Daddy!  *(probeer haar kalmeer):* Hê, Blanchie ... Lyster nou  eers ... Blanchie ...  *(snik, praat dan):* Daddy! ... Johnnie ... hy word  nooit so nie, hy’t nog ... nooit ... nog ... so ... Johnnie ...  gekyk nie ... Toe ... loop hy net ... weg ... net ... loop hy  net ...  *Map sit sy arm om haar, maar asof dit ’n elektriese skok is,*  *ruk sy haar weg.* |  |
|  |  | | |  |
| 10.7 | Waarom gaan Blanchie nie meer oorsee nie? | | | (1) |
|  |  | | |  |
| 10.8 | Die nuus dat Blanchie nie meer oorsee gaan nie, veroorsaak konflik in die Cavernelis-huishouding.  Waarom sê Maud hulle familie is nou “stupid fools” en watter aanklag maak Maud ook nog teenoor Blanchie? Wat was die uiteindelike gevolg van hierdie konflik vir hulle gesin? | | | (3) |
|  |  | | |  |
| 10.9 | Verduidelik die ironie in Tommie se woorde in reël 2–3. Wat verklap hierdie woorde van sy karakter? | | | (3) |
|  |  | | |  |
| 10.10 | Waarom is die toneelaanwysing in reël 7–8 realisties/logies? | | | (1) |
|  |  | | |  |
| 10.11 | Lees Blanchie se woorde in reël 9–10.  Hoe hou hierdie woorde verband met haar ontsteltenis? Watter handeling van haar het hiertoe aanleiding gegee? | | | (2) |
|  |  | | |  |
| 10.12 | Bereik die dramaturg die dramatiese doelstelling met die gedeelte wat hierna tussen Blanchie en Map gebeur? Motiveer jou antwoord met TWEE redes. | | | (2) |
|  | **[25]** | | | |
|  |  | | |  |

|  |  |  |  |  |
| --- | --- | --- | --- | --- |
|  | **VRAAG 11 - MIS – REZA DE WET** | | |  |
|  |  | | |  |
|  | Jy is Meisie. Dis ‘n week nadat jy die nag saam met die konstabel uit julle huis uit weggedans het.  Skryf n brief van 400―450 woorde aan jou ma waarin jy vir haar vertel waarom jy dit gedoen het.  **Verwys in jou brief na**   * Miem se dominering en manipulering * Die konstabel se manipulering en bevryding * Die innerlike stryd wat jy gevoer het oor jou ‘mislike’ bestaan en jou ma se beswering * Jou gevoel oor jou afwesige/aanwesige pa en Miem se hantering daarvan | | | |
|  | **[25]** | | | |
|  | **VRAAG 12: KONTEKSTUELE VRAAG**  ***MIS* – Reza de Wet**  Lees die onderstaande uittreksel aandagtig deur en beantwoord dan die vrae wat volg. | | |  |
|  | **TEKS 1** | | |  |
| 1  2  3  4  5  6  7  8  9  10  11  12  13  14  15  16  17  18  19  20  21 | MIEM:  KONSTABEL:  MIEM:  KONSTABEL:  GERTIE:  KONSTABEL:  GERTIE:  KONSTABEL:  MIEM:  KONSTABEL:  MIEM: | | ...  Ek wil net weer sê ek is jammer. Dit was werklik net ’n misverstand.  As daar enigiets is wat ek kan doen om te vergoed ...  Wel ... daar is ’n klein gunsie wat u my kan bewys.  Seker, Konstabel. Alte graag, Konstabel. Wat is hierdie  gunsie?  Soos ek gesê het, het ek duidelike beelde van ouer  dames, ... maar ek weet glad nie hoe jong meisies lyk nie. Ek  sou baie graag die jong dame wou sien.  Hoe bedoel u ‘sien’?  *(Glimlag en beweeg sy vingers soos voelers)* Met my  vingers, Juffrou. Met my vingers.  O!  Dan sal ek ’n vae beeld kan vorm.  Maar natuurlik, Konstabel. Met graagte. Meisie, sê vir die  konstabel dit sal ’n plesier wees.  *Meisie sê niks.*  Natuurlik, as die jong dame nie wil nie ...  Ag, nee wat, sy is maar net skaam. Is dit nie so nie,  Meisie? *(Dreigend)* Is dit nie so nie? |  |
| 12.1 | Wat is die “misverstand” waarna Miem in reël 2 verwys? | | | (1) |
|  |  | | |  |
| 12.2 | Waarom sluit die gebruik van die woord “misverstand” in reël 2 by die titel van die drama aan? | | | (1) |
|  |  | | |  |
| 12.3 | Waarom is dit vir Miem so belangrik om te “vergoed” (reël 3)? | | | (1) |
|  |  | | |  |
| 12.4 | Hoe weet jy dat Konstabel aarselend praat, so asof hy sy woorde oorweeg? | | | (1) |
|  |  | | |  |
| 12.5 | Hoekom sluit die woorde “klein gunsie” (reël 4) by Konstabel se karakter aan? | | | (1) |
|  |  | | |  |
| 12.6 | *“*... maar ek weet glad nie hoe jong meisies lyk nie*.*” (Reël 9) | | |  |
| 12.6.1 | Hoekom dink jy is Konstabel eerlik/nie eerlik nie in hierdie spreekbeurt? Motiveer jou antwoord met TWEE bewyse uit die drama. | | | (3) |
| 12.6.2 | Wat dink jy wil Konstabel met hierdie woorde en optrede bereik?  Noem TWEE doelwitte. | | | (2) |
| 12.7 | Meisie se optrede in reël 18 is geloofwaardig.  Noem TWEE redes om hierdie stelling te bevestig. | | | (2) |
|  |  | | |  |
| 12.8 | Watter karaktereienskap van Miem blyk duidelik uit haar dialoog in reël 20–21? Skryf neer op watter TWEE maniere dit by die dramatiese doelstelling van die drama aansluit. | | | (3) |
|  |  | | |  |
|  | **TEKS 2** |  | |  |
| 1  2  3  4  5  6  7  8  9  10  11  12  13  14  15  16  17 | GERTIE:  MIEM:  GERTIE:  MIEM:  GERTIE:  MIEM: | *(skielik skel en hard)* Kom in, julle twee! Julle wil nie  koue vat nie!  (*kwaad*) Gertie!  *GERTIE lyk verleë en gaan sit by die stoof. MEISIE lei die KONSTABEL*  *binne. Haar wange gloei en haar oë blink. Sy maak die*  *agterdeur toe. Die sirkusmusiek word nie meer gehoor nie.*  *(half verleë)* Ek weet jou sirkulasie is nie goed nie,  Meisie. Sy’s baie koulik, Konstabel. Ek dink dis van al die sit.  *(kyk op na die valdeur. Hard)* Laat sak!  Ek gee mos liggaamsopvoeding, Konstabel. En dis  waarin ek glo. *(Spring op en doen ’n paar vinnige oefeninge)*  Diep asemhaal en oefening. Kyk maar vir my. My hande is  nooit koud nie. Tot my tone is warm.  *Die valdeur klap oop en die tou sak vinnig ondertoe.*  *(geïrriteerd)* Ag, toe nou, Gertie. *(Maak die tou aan die leë*  *slopemmer vas)* Ek sê altyd te veel oefening maak ’n vrou taai  en seningrig ... | |  |
|  |  | | |  |
| 12.9 | Waaraan skryf jy onderskeidelik Gertie én Miem se optrede of woorde in reël 1–2 toe? | | | (2) |
|  |  | | |  |
| 12.10 | Wat veroorsaak, na jou mening, dat Meisie se “wange gloei en haar oë blink” (reël 5)? | | | (1) |
|  |  | | |  |
| 12.11 | Verduidelik of jy dit effektief vind dat die sirkusmusiek nie meer gehoor kan word nie, soos in reël 6. Gee ’n rede vir jou standpunt. | | | (2) |
|  |  | | |  |
| 12.12 | Gertie sien Konstabel as iemand wat ook haar eie drome kan waarmaak. | | | (1) |
| 12.12.1 | Wat is haar plan met Konstabel? Hoe sluit dit aan by haar woorde **en** optrede in reël 7–13? | | | (3) |
| 12.12.2 | Hoekom slaag Gertie nie in haar doel nie? | | |  |
|  |  | | |  |
| 12.13 | Wat is die verband tussen die valdeur, die tou (reël 14) en die titel van die drama? | | | (1) |
|  | **[25]** | | | |
|  | **TOTAAL AFDELING C: 25**  **GROOTTOTAAL: 80** | | | |